stanford-oval/wikipedia huggingface dataset:
Mirrorball
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  אוסטרליה | מצעד הסינגלים האוסטרלי | 14 |  |
|  ארצות הברית | בילבורד הוט 100 | 26 |  |
|  ארצות הברית | רולינג סטון טופ 100 | 9 |  |
|  ארצות הברית | מצעד שירי הסטרימינג לפי דרישה | 11 |  |
|  ארצות הברית | מצעד שירי הסטרימינג | 11 |  |
|  הממלכה המאוחדת | מצעד הסינגלים הבריטי | – |  |
|  הממלכה המאוחדת | מצעד שירי הסטרימינג | 30 |  |
|  מלזיה | RIM | 14 |  |
|  סינגפור | RIAS | 13 |  |
|  פורטוגל | מצעד הסינגלים הפורטוגזי | 103 |  |
|  קנדה | קנדה הוט 100 | 22 |  |
|   ‏‏‏  מצעדי סוף שנה (2020)> מדינה |   ‏‏‏  מצעדי סוף שנה (2020)> מצעד |   ‏‏‏  מצעדי סוף שנה (2020)> מיקום שיא |   ‏‏‏  מצעדי סוף שנה (2020)>  |
| --- | --- | --- | --- |
|  ארצות הברית | בילבורד הוט 100 | – |  |
|  ארצות הברית | מצעד שירי הרוק & האלטרנטיביים | 34 |  |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | — | 500,000 |
 מכירות + הזרמת מדיה בלבד
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 24 ביולי 2020 | הזרמת מוזיקה • הורדה דיגיטלית | ריפבליק |  |
Tatran

| --- | --- |

טאטרן. חברי ההרכב מימין לשמאל: אופיר בנימינוב, דן מאיו ותמוז דקל
 מוקד פעילות:  ישראל, תל אביב
 תקופת הפעילות:  מ-2011
 סוגה:  רוק אינסטרומנטלי, ג'אז-פיוז'ן, מוזיקה אלקטרונית, רוק מתקדם
 חברת תקליטים:  הוצאה עצמית
 http://www.tatranmusic.com
 חברים
 אופיר בינימינוב תמוז דקל דן מאיו
Tatran (בעברית "טאטרן" ולא תתרן) הוא הרכב פיוז'ן-רוק אינסטרומנטלי ישראלי הפועל מאז 2011.
היסטוריה

ההרכב הוקם ב-2011 על ידי אופיר בינימינוב (גיטרה בס), תמוז דקל (גיטרה חשמלית) ודן מאיו (תופים).
ב-2014 הוציא ההרכב את אלבום הבכורה שלו "Shvat". האלבום כולל 10 קטעים מקוריים לצד גרסת כיסוי לשיר Strawberry Fields Forever של הביטלס (שאף נכנסה לפלייליסט של גלגלצ). מאז הופיעה הלהקה בעשרות מועדונים ואולמות מלאים ברחבי הארץ, לרבות פסטיבל אינדינגב, פסטיבל יערות מנשה, פסטיבל הג'אז באילת ועוד. האלבום זכה לביקורות חיוביות ואוהדות ברחבי העולם וטיפס למקומות הראשונים בדירוג הפופולריות של האתר Bandcamp בקטגוריות Jazz, Instrumental ו-Post-Rock.
ביוני 2015 הוציא ההרכב אלבום הופעה חיה בשם "Soul Ghosts". האלבום כולל חמישה קטעים חדשים לצד קטעים שיצאו קודם לכן באלבום הקודם.
ההרכב הופיע בפסטיבלי מוזיקה רבים ברחבי העולם, בין היתר ב-State-X New Forms שבהאג, הולנד בבמה המרכזית, לצד אמנים כמו Snarky Puppy ומארק ג'וליאנה (לשעבר אבישי כהן טריו), בפסטיבל Oppikoppi שבדרום אפריקה וב-Kaunas Jazz Festival.
ביוני 2017 הוציא ההרכב אלבום אולפן שני בשם "No Sides".
ב-2018 יצא אלבום נוסף בשם "Foresee". בין קטעי האלבום נכללו גרסאות אולפן לחמשת הקטעים מ-Soul Ghosts שלא הופיעו באלבום הלהקה הראשון.
סגנון והשפעות

הלהקה היא פאוור טריו (שלישיית גיטרה-בס-תופים). השלישייה מנגנת מוזיקה אינסטרומנטלית בשילוב אלמנטים של ג'אז-פיוז'ן, מוזיקה אלקטרונית, רוק מתקדם, מטאל ומוזיקה קלאסית.
דיסקוגרפיה > אלבומי אולפן

(2014) Shvat
(2017) No Sides
(2018) Foresee
(2020) Two Days עם אייל תלמודי
(2020) On Hold עם עדן לדין
(2024) Evermore
דיסקוגרפיה > אלבומי הופעה

(2015) Soul Ghosts
דיסקוגרפיה > וידאוגרפיה

Space Out באתר YouTube
Anar באתר YouTube
Strawberry Fields Forever באתר YouTube
WW III באתר YouTube
Glance באתר YouTube
Growing Apart באתר YouTube
Eyes באתר YouTube
חברי ההרכב

אופיר בינימינוב - גיטרה בס
תמוז דקל - גיטרה חשמלית
דן מאיו - תופים
הערות שוליים

↑  מיכאל רורברגר, בא בלילה: הבאזז המוצדק של Tatran, באתר הארץ, 23 בדצמבר 2012
↑  ""לדן תופים לעומת זאת היה מין מסע של רוק כבד, פרוגרסיב, מטאל ופיוז'ן, שהובילו דווקא לתקופה של ג'אז של כמה שנים, שם הוא גילה את הגרוב, הפ׳אנק, וניגן המון גרובים וביטים במשך תקופה ארוכה"."
| --- | --- |
בקרת זהויות :  NLI: 987007401468705171  MusicBrainz: 5573f9f2-584d-45fb-8bc4-06207154072b  VIAF: 302378534   WorldCat (עם VIAF): 302378534 
בהופעה ב-2015.
המעבדה הטכנולוגית לגילוי ואיתור מנהרות (פיקוד הצפון)

|  פרטים |
| --- | --- |
 כינוי:  "המוח"
 מדינה:  ישראל ישראל
 שיוך:   צה"ל
 סוג:  יחידה טכנולוגית
 אירועים ותאריכים
 תקופת הפעילות:  העשור השני של המאה ה-21 – הווה
 נתוני היחידה
 כוח אדם:  קציני הנדסה קרבית, קציני מודיעין, פיזיקאים, מהנדסים, גאולוגים ומדענים
 ציוד עיקרי:  טכנולוגיה מסווגת, חיישנים ומחשבים
 פיקוד
 יחידת אם:   חטיבה טכנולוגית ליבשה  בשילוב ושיתוף פעולה עם:  פיקוד הצפון   עוצבת הגליל   חיל ההנדסה הקרבית   אגף המודיעין
 דרגת המפקד:   רב-סרן
 עיטורים
   פרס ביטחון ישראל
 
המעבדה הטכנולוגית לגילוי ואיתור מנהרות (פיקוד הצפון) היא יחידה טכנולוגית של צה"ל לגילוי ואיתור מנהרות תת-קרקעיות הפועלת בפיקוד הצפון. המעבדה כפופה ארגונית ומקצועית לחטיבה טכנולוגית ליבשה (חט"ל) ופועלת בפיקוד הצפון תחת עוצבת הגליל בשיתוף חיל ההנדסה הקרבית. המעבדה כוללת מגוון מומחים, מהנדסים וקצינים מתחומים שונים המנתחים מידע מודיעיני וטכנולוגי שנאסף על ידי אגף המודיעין, טכנולוגיות חישה, החיילים בשטח ועבודות הנדסיות יזומות, ובאמצעותו הם מגלים מנהרות, חללים תת-קרקעיים וחפירות. דבר קיומה של המעבדה הותר לפרסום ב-10 בדצמבר 2018 בעקבות פתיחת מבצע מגן צפוני לאיתור וניטרול מנהרות הטרור שחפר חזבאללה לשטח ישראל מדרום לבנון. ביולי 2019 זכתה בפרס ביטחון ישראל על חלקה בגילוי מנהרות הטרור של חזבאללה ומבצע מגן צפוני לניטרולן.
מאפייני המעבדה הטכנולוגית

המעבדה, בפיקוד קצין בדרגת סרן, כוללת מומחים וקצינים מתחומים שונים בהם קציני מודיעין, קציני הנדסה קרבית, קציני מחשבים ואגף התקשוב וההגנה בסב"ר, ומדענים ומהנדסים מתחומי הפיזיקה, הגאולוגיה, ההנדסה ובפרט הנדסה אזרחית והנדסת מכונות. המעבדה פועלת בשיתוף פעולה עם חטיבה טכנולוגית ליבשה, פיקוד הצפון (עוצבת הגליל), חיל ההנדסה הקרבית ואגף המודיעין. היא הוקמה לפי המודל והניסיון של המעבדה הטכנולוגית לגילוי ואיתור מנהרות שפועלת בפיקוד הדרום. קיומה של המעבדה פורסם על ידי דובר צה"ל ב-10 בדצמבר 2018.
המעבדה מנתחת מידע שאוספים החיילים בשטח ומידע שנאסף בטכנולוגיות חישה ייחודיות פרי פיתוח ישראלי, וכן מנתחת מידע שמספקים מערך המודיעין, חיל האיסוף הקרבי, יחידת סמו"ר של יהל"ם ומערך הצמ"ה של חיל ההנדסה הקרבית. מערך הצמ"ה – שמפעיל את פלוגות הצמ"ה הסדירות אבירי הפלדה וחתולי הפלדה, ואת גדוד הציוד המכני ההנדסי במילואים של פיקוד הצפון – מבצע עבודות עפר, חישוף, חפירות וקידוחי עומק באמצעות דחפורים (כולל דחפורי D9 משוריינים), מחפרים ומקדחי-בורות. באמצעות עבודות אלו אוסף מערך הצמ"ה מידע על הקרקע ומה שמתחתיה, ומעבירו למעבדה לצורכי ניתוח. בנוסף, מערך הצמ"ה חושף פירים ומנהרות, הן באופן מקרי או יזום, והן על-פי מידע שמתקבל מהמעבדה. הוא גם מבצע עבודות עפר וקידוחים לפי הנחיות המעבדה הטכנולוגית. יחידת סמו"ר של יהל"ם ממפה וחוקרת את המנהרות שנתגלו ומעבירה את המידע למעבדה לצורכי ניתוח, לימוד והפקת מודיעין.
ראו גם

המעבדה הטכנולוגית לגילוי ואיתור מנהרות (פיקוד הדרום)
לוחמת מנהרות
יחידת סמו"ר - פלגה של יהל"ם, יחידת הלת"ק הבכירה של צה"ל
מערך הצמ"ה של חיל ההנדסה הקרבית - עובד בצמוד עם המעבדה הטכנולוגית בשיתוף פעולה הדוק
הערות שוליים

↑   ליאור נוישטיין, תיעוד יוצא דופן של הקולות והמעבדה שעזרו לחשוף את מנהרות חיזבאללה, באתר צה"ל, 10 בדצמבר 2018.
ליגת העל הצרפתית (כדורגל נשים)

| --- | --- |

 שם מלא:  אליפות צרפת בכדורגל נשים
 תחום:  כדורגל
 ארגון:  התאחדות הכדורגל הצרפתית
 מדינות:  צרפת צרפת
 קבוצות:  12
 תקופת הפעילות:  1974–הווה (כ־50 שנה)
 אלופה נוכחית:  אולימפיק ליון (2023/24)
 מירב הזכיות:  אולימפיק ליון (21 זכיות)
 מפעל מקביל:  הגביע הצרפתי
 מפעל נמוך:  הליגה הצרפתית השנייה
 אתר רשמי
ליגת העל הצרפתית בכדורגל נשים (בצרפתית: Championnat de France de football féminin) היא ליגת כדורגל הנשים הבכירה בצרפת, הנחשבת לאחת הליגות הטובות באירופה. הליגה הוקמה על ידי התאחדות הכדורגל הצרפתית בשנת 1974, והיא מבוססת ברובה על המודל של הליגת הכדורגל לגברים. הליגה מורכבת מ-12 קבוצות, כאשר שתי הראשונות בכל עונה מעפילות לליגת האלופות, ואילו שלוש האחרונות נושרות לליגה השנייה. כל עונה מתחילה בספטמבר ומסתיימת ביוני, כאשר בזמן החורף ישנה פגרה.
מבנה והיסטוריה

הגלגול הראשון של ליגת הכדורגל לנשים הצרפתית נוסד ב-1918 על ידי התאחדות כדורגל הנשים הצרפתית (ה-FSFSF). הליגה פעלה במשך תריסר עונות, אך ב-1932 הופסקה פעילותה בעקבות חוסר עניין. ב-1974 חזרה הליגה לפעול, אך הפעם תחת פיקוחה של התאחדות הכדורגל הצרפתית. באותם ימים הורכבה הליגה ממספר בתים אזוריים, בני ארבע קבוצות על אחד. בסיום הסיבוב הראשון, הראשונות בכל בית הפעילו שלב, וביניהן נערכו מספר משחקי נוק-אאוט על מנת לקבוע את האלופה. מבנה זה התקיים עד עונת 1991/92, אז הוחלט על איחוד הליגות לליגה אחת כוללת. כיום בליגה משתתפות 12 קבוצות המקיימות ביניהן שני מפגשים, אחד בכל סיבוב, האחד בבית והשני בחוץ, ובסך הכל משחקות 22 משחקים בעונה סדירה. בסוף העונה שלוש הקבוצות שסיימו במקומות האחרונים (10-12) יורדות לליגת המשנה; שלוש הקבוצות שסיימו ראשונות בליגת המשנה מעפילות לליגה הראשונה.
החל מהעשור השני של המאה ה-21, זוכות קבוצות הליגה להצלחה רבה בזירה היבשתית. אולימפיק ליון היא הנציגה הבולטת ביותר של הליגה, כשלזכותה שבע העפלות לגמר ליגת האלופות וחמש זכיות. קבוצה נוספת שהעפילה לגמר הטורניר היא פריז סן-ז'רמן, שהגיעה אליו בעונת 2014/15. רבות משחקניות הליגה זכו להכרה בינלאומית, וחלקן אף היו מועמדות מספר פעמים לפרסי כדורגלנית השנה בעולם וכדורגלנית השנה באירופה.
הערות שוליים

↑  פרס השחקנית המצטיינת של הליגה הצרפתית חולק החל מעונת 2000/01.
↑  אין נתונים לגבי מלכויות השערים לפני עונת 2001/02.
תאמר סיאם

תאמר מוחמד סובחי סיאם (בערבית: تامر محمد صبحي صيام; נולד ב-25 בנובמבר 1992) הוא כדורגלן פלסטיני המשחק בעמדת החלוץ באל-נאסר בנגאזי.
קריירה

סיאם התחיל את הקריירה שלו בקבוצת הכדורגל ת'קאפי טולכרם מהליגה הפלסטינית השנייה, בה כבש 17 שערים. שנה לאחר מכן חתם בג'בל מוכאבר. ב-8 בינואר 2014 חתם בשבאב אל-ח'ליל עמה זכה באליפות בעונת 2015/2016.
בקיץ 2016 חתם בהילאל אל-קודס במדיה שיחק שנתיים. בהילאל זכה בשני אליפויות כאשר בעונה האחרונה כבש צמד בגמר גביע פלסטין בניצחון 1-5 נגד שבאב ח'אן יונס.
בשנת 2018 חתם בחסניה אגאדיר מליגת העל המרוקאית. ב-24 בספטמבר ערך את הופעת הבכורה שלו בקבוצה בניצחון 0-1 נגד פאר רבאט. ב-9 בדצמבר הבקיע את שער הבכורה שלו בניצחון 0-1 נגד ראפיד קלאב ואד זם.
ב-2 בינואר 2021 חזר לשבאב אל-ח'ליל בו זכה בשני אליפויות.
ביולי 2023, חתם בפרצ'ואפ מליגת העל התאילנדית.
תארים

ליגת העל הפלסטינית: 2015/2016, 2020/2021, 2021/2022
ליגת העל הפלסטינית: 2016/2017, 2017/2018
גביע פלסטין: 2017/2018
אמו דריה

| --- | --- |

הדלתה של אמו-דריה
 מידע כללי
 אורך:  2,400 ק"מ
 ספיקה ממוצעת:  2,525 מ"ק לשנייה
 אגן ניקוז:  534,739 קמ"ר
 מוצא:  הרי פמיר
 גובה מוצא הנהר:  4,525 מטרים
 יובלים:  Kunduz River, נהר זרבשן, Khulm River, Vakhsh River, Sherabad River, Kofarnihon River, Surxondaryo, Panj River 
 שפך:  ימת אראל
 מדינות באגן הניקוז:  טורקמניסטן, אפגניסטן, אוזבקיסטן וטג'יקיסטן
 
 אגן הניקוז של נהר אמו-דריה
 
אמו דריה (טורקמנית: Amyderýa; יוונית עתיקה: Ὦξος (אוקסוס); ערבית: جيحون (ג'יחון); אינדו-אירופאית: Vaksu) הוא נהר במרכז אסיה ששמש בימי קדם כגבול בין סוגדיאנה לבאקטריה. הנהר נשפך בדלתה לימת אראל והוא מתהווה מחיבורם של נהרות הפאנג' והוואחש. בימי קדם כונה בערבית בשם ג'יחון, על שם הגיחון, אחד מארבעת נהרות גן העדן. מוכר לעיתים בשמו הלטיני, נהר האוקסוס.
אורכו של הנהר כ-2,400 ק"מ, והוא מנקז אזור של 534,739 קמ"ר. האמו דריה מקבל את מימיו מהפשרת שלגים וקרחונים בהרי פמיר. ספיקתו השנתית הממוצעת היא כ-90 מיליארד קוב מים והוא ניתן לשייט לאורך כ-1,450 ק"מ. בתקופות שונות בהיסטוריה היו לנהר שני ניקוזים, אחד לימת אראל, והשני לים הכספי באמצעות הזרוע המערבית שלו - נהר אוזבוי הקדום (שלא קיים עוד). עד המאה ה-16 נוקזה רוב הזרימה בנהר לים הכספי, מאז הוא נשפך אל ימת אראל בלבד, אך ניתן להבחין בערוצו היבש לים הכספי. בשנת 1878, בשעת שיטפון הגיע שוב הנהר לים הכספי, דבר שעורר את האפשרות ליצור תעלה קבועה שתחבר את ימת אראל לים הכספי.
הפאנג', אחד מיובלי הנהר מהווה את הגבול בין אפגניסטן, אוזבקיסטן וטג'יקיסטן. יובל חשוב אחר הוא נהר פמיר שמתחיל את מהלכו בהרי פמיר, חלק משרשרת הרי ההינדו-כוש. בהתקרבו לימת אראל, יוצר האמו דריה דלתה גדולה. למן שנות ה-50 של המאה ה-20, ניצול מוגזם של מימיו להשקיית שדות הכותנה של ברית המועצות הביא לירידה דרסטית במפלס המים של ימת אראל, ולהתייבשותו של חלק הארי שלה.
בשטח אפגניסטן מתקדמת בניית תעלת קוש טפה להעברת מי הנהר לחקלאות מקומית.
הערות שוליים

↑  General A. I. Glukhovskoj and his “Indo – Amu Darya – Caspian waterway from the Indian Ocean through northern India, Afghanistan, Central Asia and Russia to the Black and Baltic Seas”
| --- | --- |
בקרת זהויות :  GND: 4068666-8  NKC: ge601510  TDVİA: amuderya  VIAF: 236363562   WorldCat (עם VIAF): 236363562 
ערך זה הוא קצרמרבנושא נהרות ונחלים ובנושא גאוגרפיה של אסיה. אתם מוזמנים לתרום לוויקיפדיה ו.
ועדת חקירה (צה"ל)

ועדת חקירה בצה"ל משמשת לחקירת עניין הנוגע לצה"ל. היא מוקמת על ידי שר הביטחון, הרמטכ"ל או קצין שהרמטכ"ל הסמיכו לכך. "ועדת חקירה היא כלי בידי המפקד לאיתור כשלים בגוף, שעליו הוא מופקד באופן ישיר, או שנמצאים בשרשרת הפיקוד או בתחומים הנתונים להנחייתו המקצועית, במטרה להפיק לקחים ולשפר את תפקוד אותו הגוף".
הוראות בחוק ובהוראות הפיקוד העליון

סעיף 537 לחוק השיפוט הצבאי מעניק לשר הביטחון ולרמטכ"ל סמכות למנות ועדת חקירה, לשם חקירת כל עניין הנוגע לצה"ל. הרמטכ"ל רשאי לאצול למפקד אחר את סמכותו זו. בהתאם להוראות הפיקוד העליון (הפ"ע), כל קצין, שדרגתו סא"ל לפחות, מוסמך למנות ועדת חקירה בכל עניין הקשור לייעוד יחידתו ולתפקידיה או לגוף שעליו הוא מופקד, או שנושא החקירה (החייל, המתקן, המסמך וכדומה) נתון לפיקודו הישיר, או נמצא בשרשרת הפיקוד או בתחומים הנתונים להנחייתו המקצועית. עוד נקבע בהפ"ע שהרמטכ"ל רשאי להורות שלא תמונה ועדת חקירה במקרים שבהם הוא סבור שמינוי הוועדה אינו רצוי או מיותר, והוא רשאי לבטל את מינויה של הוועדה מהטעמים הנ"ל.
ועדת-חקירה תהיה מורכבת מאדם אחד או יותר, ובראשה יעמוד קצין, הבכיר מבין חבריה. כחברי ועדת חקירה ניתן למנות חיילים בשירות סדיר או בשירות מילואים פעיל או אזרח עובד צה"ל. במידת הצורך, ובאישור של אלוף, ניתן למנות גם אזרחים, המומחים בתחום הנחקר. ועדת חקירה מתמנה באמצעות כתב מינוי, שיקבע, בין היתר, את הדברים האלה:
הוועדה מוסמכת להזמין עדים ולגבות עדויות בשבועה או ללא שבועה.
שום דבר שהושמע במהלך חקירתה של ועדת חקירה, בין מפי עד ובין באופן אחר, ושום דין וחשבון של ועדת חקירה, לא יתקבל כראיה במשפט, אלא אם הועמד הנידון לדין על עדות שקר שמסר לאותה ועדת חקירה. עם זאת, ניתן להעמיד חייל לדין משמעתי על סמך ממצאי ועדת חקירה, וניתן להעביר חומר חקירה של ועדת חקירה לידי קצין בודק.
אם נתמנתה ועדת החקירה לשם חקירת עניין הנוגע לשמו הטוב של חייל, או נתקלה בעניין כזה תוך עבודתה, תינתן לאותו חייל הזדמנות להיות נוכח בשעת החקירה לחקור עדים ולהשמיע דברו.
הוראות הפיקוד העליון מפרטות מקרים שבהם חלה חובה למנות ועדת חקירה, אלא אם כן נחקר הנושא על ידי מצ"ח או מונה קצין בודק, שאזי רשאי מפקד למנות ועדת חקירה על-פי שיקול דעתו:
עם סיום החקירה תגיש הוועדה לרשות הממנה תיק חקירה שיכלול דו"ח בכתב בנושאים הבאים:
מימוש החוק

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ועדת שמגר, שנקראה לבדוק האם קיים קשר נסיבתי בין זיהום נחל הקישון לבין ריבוי מקרי מחלת הסרטן בקרב צוללים לשעבר של חיל הים הישראלי, הוקמה מכוח הוראות אלה.
הערות שוליים

↑   ועדות חקירה - חובת מינוי, סמכויות ונהלים 2.0715, באתר צה"ל, 2 ביולי 1996
↑  סעיף 275 לחוק השיפוט הצבאי, תשט"ו-1955
הבהרה: המידע בוויקיפדיה נועד להעשרה בלבד ואין לראות בו ייעוץ משפטי.
אליעזר פאפו

ערך זה עוסק ברב בולגרי בעל "הפלא יועץ". אם התכוונתם למשמעות אחרת, ראו .
| --- | --- |
חלקת הקבר של הרב פאפו בעיר סיליסטרה בבולגריה
חלקת הקבר של הרב פאפו בעיר סיליסטרה בבולגריה
 לידה:  1785 תקמ"ה האימפריה העות'מאנית (1453–1844) סרייבו, סנג'ק בוסניה, איילט רומליה,  האימפריה העות'מאנית
 פטירה:  11 באוקטובר 1827  (בגיל 42 בערך) כ' בתשרי תקפ"ח האימפריה העות'מאנית (1453–1844) סיליסטרה, אלייט סיליסטרה,  האימפריה העות'מאנית
 מקום קבורה:  בולגריה סיליסטרה, בולגריה
 תקופת הפעילות:  ?–1828 
 תחומי עיסוק:  מוסר
 תפקידים נוספים:  הרב הראשי לקהילת סיליסטרה, רב ראשי של הקהילה הספרדית בבוקרשט
 רבותיו:  הרב אליהו חאיון, הרב משה דנון
 תלמידיו:  רבי יהודה אלקלעי
 חיבוריו:  אורות אילים, פלא יועץ, חסד לאלפים, בית תפילה, אלף המגן, דן ידין, חודש האביב, יעלזו חסידים
הרב אליעזר ב"ר יצחק פאפו (תקמ"ו - כ' בתשרי תקפ"ח; 1786 – 11 באוקטובר 1827) היה פוסק ומקובל. חיבר ספרים והידוע שבהם היה ספר המוסר - "פלא יועץ", ולכן הרב מכונה לעיתים על שמו. שימש רב הקהילה הספרדית של סיליסטרה שבבולגריה ועמד תקופה מסוימת גם בראש הקהילה הספרדית בבירת ולאכיה, בוקרשט.
חיבר גם את הספרים "אלף המגן", "חסד לאלפים" ו"בית תפילה".
קורותיו

נולד ליצחק ובלאנקה פאפו, אחת המשפחות הוותיקות של יהדות סרייבו בבוסניה (אז סראי-בוסנה, באימפריה העותמאנית). למד בישיבות ורבותיו היו רבי אליהו חיון ורבי משה דנון. הוא רכש בקיאות רבה בתורה ובסרייבו כתב גם את ספרו הראשון "חודש האביב". אחרי שהתחתן עבר לגור בסיליסטרה, והיה לראש הקהילה היהודית המקומית.
בשנת 1819 הגיע לבוקרשט וניהל וארגן שם מחדש את קהילת היהודים הספרדים בעיר, על בסיס התקנון המקורי שנקבע ב-1811. הוא עצמו היה לראש הקהילה. כעבור זמן קצר חזר לסיליסטרה.
רבי אליעזר פאפו ביקש לעלות לארץ ישראל, אך בשנת 1826 - תקפ"ז הוא חלה. לרפואתו הוסיפו לו את השם יחזקאל אך ביום כ' תשרי תקפ"ח, והוא בן 42 שנה, נלקח לבית עולמו ונקבר בסיליסטרה.
בנו הרב יהודה פאפו עלה עם משפחתו לארץ ישראל והתיישב בירושלים.
דמותו

על דמותו של רבי אליעזר פאפו כתב בנו יהודה פאפו בהקדמה לספרו חסד לאלפים: ”והפליא לענות בצום נפשו, ומלקות בכל לילה ולילה שאומרים בהם תחנונים. שק ואפר וחרולים וטבילות [...] וטבילת שלגים [...]”
סביב דמותו הילכו סיפורי אגדה שקשרו אותו בניסים. כך לדוגמה, בהגיעו לגיל 24 החל לכהן כאב בית הדין הרבני בסיליסטרה, והוא עשה את הדרך לעיר בקפיצת הדרך. דוגמה נוספת היא לגבי מותו מדבר בחול המועד סוכות, כ' תשרי, 1827 שנקשר באופן סגולי להפסקת המגפה בעיר סיליסטרה. טרם פטירתו בשנת ה'תקפ"ח, הודיע כי כל המשתטח על קברו אחר טבילה, אמירת תהילים, ותפילה בכוונה, ייפקד בדבר ישועה ורחמים.[דרוש מקור]
תלמידו הרב יהודה אלקלעי, (אחד ממבשרי הציונות) סיפר שבקהילתו של רבי פאפו היה יהודי שנידון למוות על ידי הרשויות ואפשר היה לפדותו בסכום כסף גדול. ראשי הקהילה סירבו והרב פאפו ציווה למכור את כל ספרי התורה וכלי הקודש כדי לפדותו, בנימוק שהתורה ניתנה לישראל, ואם אין ישראל אין תורה.
הנצחה

רחוב "פלא יועץ" בשכונת ימין משה בירושלים מנציח את זכרו.
ספריו

פלא יועץ - ספר מוסר לפי סדר אלפבית
אורות אלים - ספר מנהגים והלכות, על פי סדר הש"ס, הזוהר וספרי הרב חיד"א
שו"ת פלא יועץ - שו"ת הלכתי
בית תפילה - אוסף תפילות ותחינות בנושאים שונים.
אלף המגן - פירושים על המקרא
חסד לאלפים - קיצור שולחן ערוך על אורח חיים ויורה דעה הכולל גם דברי מוסר
יעלזו חסידים - על ספר חסידים
חודש האביב - ספר חידושים על מסכתות ברכות, שבת ועירובין
דן ידין - פירושים ודרשות על התורה.
לקריאה נוספת

Baruch Tercatin, Lucian Herşcovici - Prezenţe rabinice în perimetrul românesc, Hasefer, Bucureşti 2008 (ברומנית)
הערות שוליים

↑  אתר הקהילה היהודית ברומניה
↑  כן כתוב בספרו בית תפילה
↑  ב. טרקטין, ל. הרשקוביץ' ע' 427
1 2 3  הרב יוסף חיים אוהב ציון, הילולת רבי אליעזר פאפו זצ"ל בעל פלא יועץ – מאמר לרגל יום ההילולא., JDN - חדשות, 5 אוקטובר 2023
↑  ב. טרקטין, ל. הרשקוביץ', ע' 428
| --- | --- |
בקרת זהויות :  NLI: 987007309388505171  BnF: cb16230498m (data)  GND: 122839676  ISNI: 0000 0000 8349 9038  LCCN: n88063692  NKC: zmp20201068088  NTA: 299387879  VIAF: 905600   WorldCat (עם VIAF): 905600
נעולים

| --- | --- |

כרזת הסרט
 בימוי:  ג'יימס מת'ר, סטפן סנט לגר 
 הופק בידי:  מרק ליברט לילה סמית'
 תסריט:  לוק בסון, ג'יימס מת'ר, סטפן סנט לגר 
 עריכה:  קמילה דלמרה אימון פאואר
 שחקנים ראשיים:  גאי פירס מגי גרייס וינסנט רייגן ג'וזף גילגאן לני ג'יימס פיטר סטורמר
 מוזיקה:  אלכסנדרה עזריה 
 צילום:  ג'יימס מת'ר 
 מדינה:  צרפת צרפת
 חברת הפקה:  EuropaCorp Canal+ Ciné+
 חברה מפיצה:  Open Road Films FilmDistrict
 שיטת הפצה:  וידאו על פי דרישה 
 הקרנת בכורה:  ארצות הברית 13 באפריל 2012
 משך הקרנה:  95 דקות
 שפת הסרט:  אנגלית 
 סוגה:  סרט מדע בדיוני, סרט פעולה, סרט כלא 
 תקציב:  $20,000,000
 הכנסות:  $32,204,030
 הכנסות באתר מוג'ו:   lockout
 www.lockoutfilm.com
 דף הסרט ב־IMDb
 
נעולים (במקור: Lockout; ידוע גם בשם MS One: Maximum Security) הוא סרט פעולה משולב מדע בדיוני צרפתי משנת 2012 בבימוים של ג'יימס מת'ר וסטפן סנט. לגר, אשר כתבו את התסריט לסרט ביחד עם לוק בסון. בסרט מככבים גאי פירס, מגי גרייס, וינסנט רייגן, ג'וזף גילגאן, לני ג'יימס ופיטר סטורמר. צילומי הסרט התקיימו בבלגרד, והוא יצא לאקרנים ב-13 באפריל 2012 בארצות הברית ובצפון אמריקה.
תקציר העלילה

עלילת הסרט מספרת את סיפורו של סנואו (גאי פירס), סוכן CIA לשעבר אשר הופלל על פשע שלא ביצע ונשלח לכלא בחלל, אשר מציעים לו את חירותו, תמורת הצלת בתו של נשיא ארצות הברית אמילי (מגי גרייס) מאותו הכלא, לאחר שהשתלטו עליו 500 האסירים שבתוכו, תחת הנהגתם של אלכס (וינסנט רייגן) ואחיו הפסיכוטי היידל (גוז'ף גילגאן).
צוות השחקנים

| שם השחקן/ית | שם הדמות | הערות |
| --- | --- | --- |
| גאי פירס | מריון סנואו | סוכן CIA לשעבר |
| מגי גרייס | אמילי | בתו של נשיא ארצות הברית |
| וינסנט רייגן | אלכס | מנהיג מרד האסירים |
| ג'וזף גילגאן | היידל | אחיו הפסיכוטי של אלכס |
| לני ג'יימס | הארי שואו | סוכן השירות החשאי |
| פיטר סטורמר | סקוט לנגרל | ראש השירות החשאי |
ביקורות ותגובות

הסרט קיבל ביקורות שליליות ולציון 37% באתר ריכוז הביקורות Rotten Tomatoes, מתוך 118 ביקורות.
הערות שוליים

↑  Trumbore, Dave (18 במרץ 2012). "WonderCon 2012: LOCKOUT Panel Recap; Maggie Grace Screens First Footage". Collider.com. נבדק ב-18 במרץ 2012. {{cite web}}:  (עזרה)
↑  "LOCKOUT". bbfc.co.uk. British Board of Film Classification. 4 באפריל 2012. נבדק ב-11 באפריל 2012. {{cite web}}:  (עזרה)תחזוקה - ציטוט: url-status (link)
↑  "Lockout (2012)". Box Office Mojo. Internet Movie Database. נבדק ב-13 באפריל 2012. {{cite web}}:  (עזרה)
↑  "Lockout". Box Office Mojo. Amazon.com. 15 באפריל 2012. נבדק ב-16 באפריל 2012. {{cite web}}:  (עזרה)תחזוקה - ציטוט: url-status (link)
↑  "Luc Besson to Lockout Maggie Grace, Guy Pearce". אורכב מ-המקור ב-2010-10-27. נבדק ב-2012-04-28.
↑  "Lockout‎", באתר ביקורות הסרטים Rotten Tomatoes (באנגלית)
| --- | --- |
בקרת זהויות :  BNE: XX5309601  VIAF: 304583231   WorldCat (עם VIAF): 304583231
פלימות'

ערך זה עוסק בעיר באנגליה. אם התכוונתם למשמעות אחרת, ראו .
| --- | --- |
סמל פלימות'

טיילת בפלימות' על חוף הים
 מדינה:  הממלכה המאוחדת הממלכה המאוחדת
 אומת הבית:  אנגליה אנגליה
 אזור:  דרום-מערב אנגליה
 מחוז:  דבון
 שטח:  79.29 קמ"ר
 גובה:  0 מטרים
 אוכלוסייה:  ‏
  ‑ בעיר:  267,918 (2016)
  ‑ צפיפות:  3,188 נפש לקמ"ר (2009)
 קואורדינטות:  50°22′N 04°08′E﻿ / ﻿50.367°N 4.133°E﻿ / 50.367; 4.133
 אזור זמן:  UTC
 www.plymouth.gov.uk
  מפת מיקום  מפה מפורטת   (למפת הממלכה המאוחדת מוגדלת) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים פלימות'(למפת הממלכה המאוחדת רגילה) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים פלימות'(למפת אנגליה רגילה) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי פלימות'(למפת אנגליה מוגדלת) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי פלימות'   tabBackground:;tabBorder:#aaa;defaultTab:0;
פלימות' (באנגלית: Plymouth) היא עיר ורשות יוניטרית בת כרבע מיליון תושבים השוכנת באזור חוף דבון שבאנגליה, כ-300 קילומטר דרום-מערבית ללונדון. פלימות' משתרעת בין שפכי הנהרות טאמר ופלים שנשפכים למפרץ פלימות'.
מנמל פלימות' יצאה ב-1620 קבוצת מהגרים על גבי האונייה מייפלאואר אל העולם החדש, והקימה את המושבה האנגלית השנייה באמריקה במסצ'וסטס, שנקראה מושבת פלימות' על שם עיר מוצאם.
בעיר ניצב מספר רב של אנדרטאות, בהן אנדרטת הארמדה הלאומית ואנדרטה לנעדרי הצי הבריטי בשתי מלחמות העולם. נמצא בה גם מגדלור סמיטון הנודע, אחד מארבעת מגדלורי אדיסטון, אשר הועבר ממקומו המקורי וניצב כעת בטיילת של העיר.
סמל העיר

מוטו סמל העיר הוא : שם ה' הוא המגדל (המבצר) החזק ביותר .מזכיר את הפסוק בתהילים כ"ז א' : "ה' מעוז חיי ממי אפחד".
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ישנן עדויות להתיישבות ראשונית באזור פלימות' כבר במאה ה-10 לפנה"ס. במאות השנים שלאחר מכן, עדויות שונות מראות שאזור פלימות' היה נקודת סחר חשובה.
אתרים חשובים

בסיס הצי המלכותי דבונפורט
נמל סוטון ההיסטורי
אנדרטת הארמדה הלאומית
האקווריום הימי הלאומי
המצודה המלכותית
ערים תאומות

צרפת ברסט, ברטאן, צרפת
פולין גדיניה, פולין
רוסיה נובורוסיסק, קרסנודאר, רוסיה
ארצות הברית פלימות', מסצ'וסטס, ארצות הברית
ספרד סן סבסטיאן, חבל הבסקים, ספרד
הרפובליקה העממית של סין ג'יאקסינג, ג'ג'יאנג, הרפובליקה העממית של סין
סימפרופול

סימפרופול (ברוסית: Симферо́поль, באוקראינית: Сімферополь, בטטרית של קרים: Aqmescit) היא הן המרכז האדמיניסטרטיבי של המחוז הפדרלי של קרים, והן בירת רפובליקת קרים בחצי האי קרים, המצוי במחלוקת בין אוקראינה, הטוענת לבעלות עליו, לבין רוסיה, שסיפחה אותו לאחר משאל עם.
העיר, השוכנת בעמק הנהר סלגיר (אנ'), מנתה בינואר 2016 כ-336,000 תושבים. מזג האוויר נוח, ובעיר נושבות רוחות הרריות שמונעות זיהום האוויר. בקיץ הרוחות ההרריות מונעות יובש.